2006 11 24           LT                              Europos Sąjungos oficialusis leidinys                                  C 287 E/159

                                                                                2006 m. sausio 18 d., trečiadienis

             — įvertins Europos piliečių, kurie nėra Jungtinės Karalystės piliečiai, pateiktų skundų statusą ir teisių
               gynimo būdų pagal Jungtinės Karalystės bei ES teisę tinkamumą apdraustiems asmenims iš kitų vals-
               tybių narių;

             — pateiks pasiūlymus, kurie Tyrimo komiteto nuomone būtų reikalingi;

             3. nusprendžia, kad Tyrimo komitetas per keturis mėnesius nuo savo veikos pradžios Parlamentui
             pateikia preliminarią ataskaitą, siekiant galutinę ataskaitą parengti per 12 mėnesių nuo šio sprendimo
             priėmimo;

             4.   nusprendžia, kad Tyrimo komitetą sudarys 22 Europos Parlamento nariai.

             P6_TA(2006)0012

             Laikinasis komitetas numanomam CŽV vykdytam kalinių gabenimui ir
             neteisėtam kalinimui Europos šalyse tirti

             Europos Parlamento sprendimas sudaryti Laikinąjį komitetą numanomam CŽV vykdytam kalinių
                                 gabenimui ir neteisėtam kalinimui Europos šalyse tirti

             Europos Parlamentas,

             — atsižvelgdamas į Europos Sąjungos ištikimybę laisvės, demokratijos, pagarbos žmogaus teisėms bei
               pagrindinėms laisvėms ir teisinės valstybės principams, kaip nurodoma Europos Sąjungos sutarties
               preambulėje ir šios sutarties 6 ir 7 straipsniuose,

             — atsižvelgdamas į tai, kad remiantis Europos Bendrijų Teisingumo Teismo praktika pagrindinių teisių
               apsauga yra ir Bendrijos konstitucinės santvarkos dalis,

             — atsižvelgdamas į tai, kad žmogaus orumo apsauga yra vienas iš svarbiausių Europos Sąjungos pagrin-
               dinių teisių chartijos, kurią institucijos paskelbė 2000 m. gruodžio 7 d., tikslų ir kad ši pagrindinė
               vertybė būtų išniekinta, jei su asmenimis būtų elgiamasi žiauriai, nežmoniškai arba žeminančiai dėl
               nesvarbu kokių priežasčių, ES valstybėms narėms ir institucijoms esant tiesiogiai arba netiesiogiai už tai
               atsakingoms,

             — atsižvelgdamas į savo 2005 m. gruodžio 15 d. rezoliuciją dėl numanomo Europos valstybių panaudo-
               jimo CŽV neteisėtai gabenant ir laikant kalinius (1), kurioje, atsižvelgiant į Europos Tarybos atliekamą
               tyrimą, nurodoma, kad reikia įkurti Europos Parlamento laikinąjį komitetą, padėsiantį atlikti šį tyrimą,
               ypač dėl to, kad įpainiotos valstybės narės,

             — atsižvelgdamas į savo Darbo tvarkos taisyklių 175 straipsnį,

             (1) Priimti tekstai, P6_TA(2005)0529.
 ---pagebreak--- C 287 E/160            LT                           Europos Sąjungos oficialusis leidinys                                          2006 11 24

2006 m. sausio 18 d., trečiadienis

              — atsižvelgdamas į Pirmininkų sueigos pasiūlymą, kuriame apibūdinami šio laikinojo komiteto, tirsiančio
                ar Europos Sąjungos teritorija, įskaitant būsimas valstybes nares, šalis kandidates ir šalis sąjungininkes,
                CŽV arba trečiųjų šalių žvalgybos tarnybų buvo naudojama neteisėtai gabenant ir laikant kalinius,
                įgaliojimai ir sudėtis,

              1.    nusprendžia sudaryti laikinąjį komitetą ir suteikti jam šiuos įgaliojimus:

              a) rinkti ir analizuoti informaciją, padėsiančią nustatyti, ar:

                   — CŽV arba kiti JAV agentai arba kitų trečiųjų šalių žvalgybos tarnybos vykdė grobimus, „ypatingą
                     perdavimą“, laikė slaptuose kalėjimuose, kalino vienutėse, kankino ar kitaip žiauriai, nežmoniškai
                     arba žeminančiai elgėsi su kaliniais Europos Sąjungos teritorijoje, įskaitant būsimas valstybes nares ir
                     šalis kandidates, arba naudojosi šia teritorija minėtais tikslais, pvz., pervežant kalinius lėktuvais;

                   — tokie veiksmai, tariamai vykdomi Europos Sąjungos teritorijoje prisidengiant kova su terorizmu, gali
                     būti laikomi inter alia pažeidimu Europos Sąjungos sutarties 6 straipsnio, Europos žmogaus teisių ir
                     pagrindinių laisvių apsaugos konvencijos 2, 3, 5 ir 6 straipsnių, Pagrindinių teisių chartijos, JT
                     konvencijos prieš kankinimą ir kitokį žiaurų, nežmonišką ir žeminantį elgesį ir baudimą, ES ir JAV
                     susitarimų dėl ekstradicijos ir abipusės teisinės pagalbos bei kitų ES (ar EB ir jos valstybių narių)
                     sudarytų tarptautinių sutarčių ir susitarimų, įskaitant Šiaurės Atlanto sutartį ir su ja susijusius susita-
                     rimus dėl pajėgų statuso bei Tarptautinę civilinės aviacijos konvenciją;

                   — Europos Sąjungos ar šalių kandidačių piliečiai, ar kiti asmenys, kurie turi teisę į ES, valstybių narių
                     ar šalių kandidačių gynybą arba yra jų jurisdikcijoje, buvo grobiami, „ypatingai perduodami“,
                     laikomi slaptuose kalėjimuose, kalinami vienutėse, kankinami, patyrė kitokį žiaurų, nežmonišką arba
                     žeminantį elgesį arba dalyvavo minėtose operacijose Europos Sąjungos teritorijoje ar kitur;

                   — valstybės narės, valstybės pareigūnai arba valstybines pareigas einantys asmenys arba Europos
                     Sąjungos institucijos veiksmais ar neveikimu dalyvavo arba bendrininkavo vykdant neteisėtą asmenų
                     laisvės atėmimą, įskaitant pagrobimą, persekiojimą, transportavimą, laikymą arba kankinimą;

              b) pateikti plenarinei sesijai rekomendacijas, kurios, komiteto nuomone, būtinos šiuo klausimu, visų pirma,
                 dėl politinio, teisinio ir administracinio lygmens išvadų, kurios turėtų būti padarytos Europos mastu, ir
                 galimo poveikio ES santykiams su trečiosiomis šalimis;

              2. nusprendžia, kad laikinasis komitetas palaikys kuo glaudesniu ryšius ir bendradarbiaus su Europos
              Taryba, jos generaliniu sekretoriumi, Parlamentine asamblėja ir žmogaus teisių komisaru, taip pat su Jung-
              tinių Tautų vyriausiuoju žmogaus teisių komisaru ir su valstybių narių parlamentais;

              3. nusprendžia, kad laikinasis komitetas pateiks Parlamentui preliminarią ataskaitą po keturių mėnesių
              nuo savo darbo pradžios, kurioje išsamiai išdėstys pasiūlymus apie tai, kaip komitetas dirbs toliau;

              4.    nusprendžia, kad laikinąjį komitetą sudarys 46 Europos Parlamento nariai.


title: 2014/470/ES: 2014 m. liepos 17 d. Tarybos sprendimas priimtas bendru sutarimu su Komisijos Pirmininku, kuriuo skiriamas Europos Komisijos narys

text:
18.7.2014

               LT

               Europos Sąjungos oficialusis leidinys

               L 212/17

         TARYBOS SPRENDIMAS
   priimtas bendru sutarimu su Komisijos Pirmininku
   2014 m. liepos 17 d.
   kuriuo skiriamas Europos Komisijos narys

      (2014/470/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 246 straipsnio antrą pastraipą,
   atsižvelgdama į Europos Parlamento nuomonę (1),
   kadangi:

               (1)

               2010 m. vasario 9 d. Europos Vadovų Taryba priėmė Sprendimą 2010/80/ES (2) dėl Europos Komisijos paskyrimo laikotarpiui iki 2014 m. spalio 31 d.;

               (2)

               2014 m. birželio 18 d. laišku Komisijos Pirmininkas José Manuel DURÃO BARROSO informavo Tarybą, kad 2014 m. birželio 30 d. Antonio TAJANI atsistatydino iš Komisijos nario pareigų;

               (3)

               pagal Sutarties dėl Europos Sąjungos veikimo 246 straipsnio antrą pastraipą, į dėl atsistatydinimo atsiradusią laisvą vietą likusiam to nario kadencijos laikui turi būti skiriamas naujas tos pačios pilietybės narys;

               (4)

               todėl turėtų būti paskirtas naujas Komisijos narys,

         PRIĖMĖ ŠĮ SPRENDIMĄ:
   1 straipsnis
   Taryba, bendru sutarimu su Komisijos Pirmininku José Manuel DURÃO BARROSO, Komisijos nariu likusiam kadencijos laikui, t. y. iki 2014 m. spalio 31 d., skiria Ferdinando NELLI FEROCI.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 17 d.

            Tarybos vardu

            Pirmininkas

         S. GOZI

      (1)  2014 m. liepos 16 d. nuomonė (dar nepaskelbta Oficialiajame leidinyje).

      (2)  OL L 38, 2010 2 11, p. 7.


title: 2015 m. lapkričio 26 d. Politinio ir saugumo komiteto sprendimas (BUSP) 2015/2298 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, ir kuriuo panaikinamas Sprendimas (BUSP) 2015/955 (EUTM Mali/3/2015)

text:
10.12.2015

               LT

               Europos Sąjungos oficialusis leidinys

               L 324/13

         POLITINIO IR SAUGUMO KOMITETO SPRENDIMAS (BUSP) 2015/2298
   2015 m. lapkričio 26 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, ir kuriuo panaikinamas Sprendimas (BUSP) 2015/955 (EUTM Mali/3/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:

               (1)

               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Mali politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;

               (2)

               2015 m. birželio 16 d. PSK priėmė Sprendimą (BUSP) 2015/955 (2), kuriuo brigados generolas Franz Xaver PFRENGLE paskirtas EUTM Mali ES misijos vadu;

               (3)

               2015 m. rugsėjo 30 d. Vokietija rekomendavo nauju EUTM Mali ES misijos vadu vietoj brigados generolo Franz Xaver PFRENGLE paskirti brigados generolą Werner ALBL;

               (4)

               ES karinis komitetas pritarė tai rekomendacijai;

               (5)

               todėl Sprendimas (BUSP) 2015/955 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Nuo 2015 m. gruodžio 18 d. Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vadu skiriamas brigados generolas Werner ALBL.
   2 straipsnis
   Sprendimas (BUSP) 2015/955 panaikinamas.
   3 straipsnis
   Šis sprendimas įsigalioja 2015 m. gruodžio 18 d.

      Priimta Briuselyje 2015 m. lapkričio 26 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.

      (2)  2015 m. birželio 16 d. Politinio ir saugumo komiteto sprendimas (BUSP) 2015/955 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas EUTM MALI/3/2014 (EUTM MALI/2/2015) (OL L 156, 2015 6 20, p. 20).


title: 2009 m. lapkričio 30 d. Tarybos sprendimas 2009/934/TVR dėl įgyvendinimo taisyklių, reglamentuojančių Europolo santykius su partneriais, įskaitant keitimąsi asmens duomenimis ir įslaptinta informacija, priėmimo

text:
11.12.2009

               LT

               Europos Sąjungos oficialusis leidinys

               L 325/6

      TARYBOS SPRENDIMAS 2009/934/TVR
   2009 m. lapkričio 30 d.
   dėl įgyvendinimo taisyklių, reglamentuojančių Europolo santykius su partneriais, įskaitant keitimąsi asmens duomenimis ir įslaptinta informacija, priėmimo
   EUROPOS SĄJUNGOS TARYBA,
   atsižvelgdama į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (1) (toliau – Sprendimas dėl Europolo), ypač į jo 26 straipsnio 1 dalies b punktą ir 59 straipsnio 1 dalies c punktą,
   atsižvelgdama į valdybos pateiktą taisyklių projektą, dėl kurio jungtinė priežiūros institucija pateikė nuomonę,
   atsižvelgdama į Europos Parlamento nuomonę,
   kadangi pagal Sprendimą dėl Europolo Taryba kvalifikuota balsų dauguma, pasikonsultavusi su Europos Parlamentu, turi priimti įgyvendinimo taisykles, reglamentuojančias Europolo santykius su partneriais, įskaitant keitimąsi asmens duomenimis ir įslaptinta informacija (toliau – taisyklės),
   NUSPRENDĖ:
   I   ANTRAŠTINĖ DALIS

      BENDROSIOS NUOSTATOS

   1 straipsnis
   Sąvokų apibrėžtys
   Šiose taisyklėse:
   a)   „trečiosios valstybės“, nurodytos Sprendimo dėl Europolo 23 straipsnio 1 dalies a punkte– valstybės, kurios nėra Europos Sąjungos valstybės narės;
   b)   „organizacijos“, nurodytos Sprendimo dėl Europolo 23 straipsnio 1 dalies b punkte– tarptautinės organizacijos ir joms pavaldūs organai, kurių veiklą reglamentuoja viešoji teisė, arba kiti organai, kurių veiklą reglamentuoja viešoji teisė ir kurie įsteigti dviejų ar daugiau valstybių susitarimu ar tokio susitarimo pagrindu;
   c)   „trečiosios šalys“– trečiosios valstybės ir organizacijos;
   d)   „ES organai“– institucijos, įstaigos, tarnybos ir agentūros, įsteigtos Europos Sąjungos sutartimi ir Europos Bendrijų steigimo sutartimis arba remiantis šiomis Sutartimis, kaip nurodyta Sprendimo dėl Europolo 22 straipsnio 1 dalyje;
   e)   „asmens duomenys“– visa informacija, susijusi su fiziniu asmeniu, kurio tapatybė yra nustatyta arba gali būti nustatyta; asmuo, kurio tapatybė gali būti nustatyta, yra asmuo, kurio tapatybė gali būti nustatyta tiesiogiai ar netiesiogiai, visų pirma remiantis jo identifikavimo kodu arba vienu ar keliais jo fizinei, fiziologinei, protinei, ekonominei, kultūrinei ar socialinei tapatybei būdingais veiksniais;
   f)   „įslaptinta informacija“– bet kokios formos informacija ir medžiaga, kurią neteisėtai atskleidus galėtų būti padaryta įvairaus laipsnio žala Europolo, vienos ar kelių valstybių narių arba Europolo bendradarbiavimo partnerių esminiams interesams ir kurios atžvilgiu reikia taikyti tinkamas saugumo priemones;
   g)   „strateginis susitarimas“– susitarimas, kurio pagrindu galima keistis informacija, išskyrus asmens duomenis;
   h)   „operatyvinės veiklos susitarimas“– susitarimas, kurio pagrindu galima keistis informacija, įskaitant asmens duomenis;
   i)   „bendradarbiavimo susitarimas“– strateginis arba operatyvinės veiklos susitarimas;
   j)   „darbinis susitarimas“– Europolo ir ES organo susitarimas dėl bendradarbiavimo, kurio pagrindu galima keistis informacija, įskaitant asmens duomenis;
   k)   „asmens duomenų tvarkymas“ arba „tvarkymas“– bet kokia su asmens duomenimis automatizuotomis arba neautomatizuotomis priemonėmis atliekama operacija ar operacijos, pavyzdžiui, rinkimas, įrašymas, rūšiavimas, saugojimas, adaptavimas ar keitimas, atgaminimas, paieška, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat palyginimas ar sujungimas, blokavimas, ištrynimas ar sunaikinimas;
   l)   „kompetentingos institucijos“– visos valstybėse narėse arba trečiosiose valstybėse esančios viešosios valdžios įstaigos, pagal nacionalinę teisę atsakingos už nusikalstamų veikų prevenciją ir kovą su jomis.
   2 straipsnis
   Taikymo sritis
   Šios taisyklės reglamentuoja Europolo santykius su ES organais ir trečiosiomis šalimis, įskaitant keitimąsi asmens duomenimis ir įslaptinta informacija, ir nustato deryboms ir bendradarbiavimo susitarimų bei darbinių susitarimų sudarymui taikomas procedūras.
   II   ANTRAŠTINĖ DALIS

      BENDRADARBIAVIMO IR DARBINIŲ SUSITARIMŲ SUDARYMAS

   3 straipsnis
   Santykių su ES organais užmezgimas
   Pagal Sprendimo dėl Europolo 22 straipsnio 1 dalį Europolas gali užmegzti ir palaikyti bendradarbiavimo santykius su ES organais, jeigu tai reikalinga jo užduotims vykdyti.
   Europolas, ketindamas pradėti derybas dėl bendradarbiavimo susitarimo ar darbinio susitarimo sudarymu su ES organu, aiškiai nenurodytu Sprendimo dėl Europolo 22 straipsnio 1 dalies a–f punktuose, turi gauti valdybos nuomonę.
   4 straipsnis
   Bendradarbiavimo susitarimų arba darbinių susitarimų su ES organais sudarymo tvarka
   1.   Pagal Sprendimo dėl Europolo 22 straipsnio 2 dalį Europolas su ES organais sudaro bendradarbiavimo susitarimus arba darbinius susitarimus, siekdamas užmegzti bendradarbiavimo santykius. Tokie susitarimai arba darbiniai susitarimai gali būti susiję su keitimusi operatyvine, strategine arba techninio pobūdžio informacija, įskaitant asmens duomenis ir įslaptintą informaciją.
   2.   Europolas gali perduoti ES organui įslaptintą informaciją tik tuo atveju, jeigu Europolas ir ES organas yra sudarę susitarimą dėl konfidencialumo. Saugumo komitetas informuojamas apie tokį susitarimą, kuris vėliau įforminamas bendradarbiavimo susitarime arba darbiniame susitarime.
   3.   Bet kuris toks bendradarbiavimo susitarimas arba darbinis susitarimas yra sudaromas tik gavus valdybos pritarimą.
   4.   Jei bendradarbiavimo susitarimas arba darbinis susitarimas yra susijęs su keitimusi asmens duomenimis, valdyba prieš duodama 3 dalyje nurodytą pritarimą gauna jungtinės priežiūros institucijos nuomonę.
   5 straipsnis
   Santykių su trečiosiomis šalimis užmezgimas
   1.   Pagal Sprendimo dėl Europolo 23 straipsnio 1 dalį Europolas gali užmegzti ir palaikyti bendradarbiavimo santykius su trečiosiomis šalimis, jeigu tai reikalinga jo užduotims vykdyti.
   2.   Pagal Sprendimo dėl Europolo 23 straipsnio 2 dalį Europolas sudaro susitarimus su trečiosiomis šalimis, įtrauktomis į Sprendimo dėl Europolo 26 straipsnio 1 dalies a punkte nurodytą trečiųjų valstybių ir organizacijų sąrašą. Tokie susitarimai gali būti susiję su keitimusi operatyvine, strategine arba techninio pobūdžio informacija, įskaitant asmens duomenis ir įslaptintą informaciją. Susitarimo su trečiąja valstybe atveju, tokia informacija perduodama per paskirtą kontaktinį punktą, numatytą susitarime.
   3.   Europolas gali inicijuoti susitarimo su trečiąja šalimi sudarymo procedūrą, kai ta trečioji šalis įtraukiama į 2 dalyje nurodytą sąrašą.
   4.   Planuojant sudaryti operatyvinės veiklos susitarimą su trečiąja šalimi, Europolas atlieka įvertinimą, ar ta trečioji šalis užtikrina tinkamą duomenų apsaugos lygį. Šio įvertinimo dokumentas perduodamas valdybai, kuri yra gavusi išankstinę jungtinės priežiūros institucijos nuomonę. Atliekant šį įvertinimą atsižvelgiama į atitinkamos trečiosios šalies su duomenų apsauga susijusią reglamentavimo sistemą ir administracinę praktiką, įskaitant visas esamas nepriklausomas institucijas, atsakingas už duomenų apsaugos priežiūrą.
   6 straipsnis
   Bendradarbiavimo susitarimų su trečiosiomis šalimis sudarymo tvarka
   1.   Valdyba, remdamasi 5 straipsnio 4 dalyje nurodytu įvertinimu ir atsižvelgdama į jungtinės priežiūros institucijos nuomonę, nusprendžia, ar direktoriui pradėti derybas su trečiąja šalimi dėl operatyvinės veiklos susitarimo sudarymo. Gavęs išankstinį teigiamą valdybos sprendimą direktorius pradeda derybas su trečiąja šalimi dėl tokio susitarimo sudarymo. Neigiamo sprendimo atveju valdyba gali svarstyti strateginio susitarimo su atitinkama trečiąja šalimi sudarymo klausimą.
   2.   Europolas gali perduoti trečiajai šaliai įslaptintą informaciją tik tuo atveju, jeigu Europolas ir trečioji šalis yra sudarę susitarimą dėl konfidencialumo. Saugumo komitetas informuojamas apie tokį susitarimą, kuris vėliau įforminamas bendradarbiavimo susitarime.
   3.   Baigęs derybas dėl susitarimo direktorius valdybai pateikia susitarimo projektą. Operatyvinės veiklos susitarimo sudarymo atveju valdyba gauna jungtinės priežiūros institucijos nuomonę. Valdyba patvirtina susitarimo projektą prieš jį pateikdama Tarybai patvirtinti.
   Jei tvirtinamas operatyvinės veiklos susitarimas, Tarybai pateikiamas tas susitarimo projektas ir jungtinės priežiūros institucijos nuomonė.
   4.   Pagal Sprendimo dėl Europolo 23 straipsnio 2 dalį tokie susitarimai gali būti sudaromi tik patvirtinus Tarybai, kuri iš anksto pasikonsultuoja su valdyba, o kai tokie susitarimai susiję su keitimusi asmens duomenimis, per valdybą gauna jungtinės priežiūros institucijos nuomonę.
   7 straipsnis
   Valdybos informavimas
   Direktorius reguliariai informuoja valdybą apie vykstančių derybų su ES organais ir trečiosiomis šalimis padėtį.
   III   ANTRAŠTINĖ DALIS

      KEITIMASIS INFORMACIJA

      I   SKYRIUS

         Informacijos gavimas

   8 straipsnis
   Informacijos gavimas prieš įsigaliojant susitarimui
   Prieš įsigaliojant su ES organu arba trečiąja šalimi sudarytam susitarimui ar darbiniui susitarimui, Europolas, remdamasis Sprendimo dėl Europolo 22 straipsnio 3 dalimi ir 23 straipsnio 3 dalimi, gali tiesiogiai gauti ir naudoti informaciją, įskaitant asmens duomenis ir įslaptintą informaciją, jeigu tai reikalinga teisėtam jo užduočių, išvardytų Sprendimo dėl Europolo 5 straipsnyje, vykdymui.

      II   SKYRIUS

         Informacijos perdavimas

   9 straipsnis
   Informacijos perdavimo ES organams ir trečiosioms šalims sąlygos
   Europolas informaciją ES organui arba trečiajai šaliai gali perduoti tik šiomis sąlygomis:

               1.

               Nepaisant 11–14 straipsnių, informaciją galima perduoti tik sudarius susitarimą arba darbinį susitarimą su ES organu arba trečiąja šalimi pagal II antraštinės dalies nuostatas.

               2.

               Jei atitinkamus duomenis Europolui perdavė kuri nors valstybė narė, Europolas juos perduoda ES organams arba trečiosioms šalims tik tai valstybei narei sutikus. Atitinkama valstybė narė gali duoti išankstinį sutikimą dėl tokio perdavimo arba bendromis sąlygomis, arba nustačiusi konkrečias sąlygas. Toks sutikimas gali būti atšauktas bet kuriuo metu.

               3.

               Jeigu duomenis perdavė ne valstybė narė, Europolas turi įsitikinti, kad tų duomenų perdavimas negali:

                           a)

                           trukdyti tinkamai vykdyti užduotis, priskiriamas valstybės narės kompetencijai;

                           b)

                           kelti pavojaus valstybės narės saugumui ar viešajai tvarkai arba kitaip pakenkti jos visuotinei gerovei.

               4.

               Perduoti asmens duomenis trečiosioms šalims leidžiama tik jei:

                           a)

                           tai būtina atskirais atvejais siekiant užkirsti kelią nusikalstamoms veikoms, priskiriamoms Europolo kompetencijai, ar su jomis kovoti; ir

                           b)

                           Europolas su atitinkamomis trečiosiomis šalimis yra sudaręs operatyvinės veiklos susitarimą, pagal kurį leidžiama perduoti tokius duomenis, remiantis įvertinimu, kuriame nustatyta, kad tos trečios šalys užtikrina tinkamą duomenų apsaugos lygį pagal 5 straipsnio 4 dalį.

               5.

               Europolas gali perduoti įslaptintą informaciją tik šiais atvejais:

                           a)

                           jeigu Europolas ir ES organas ar trečioji šalis yra sudarę susitarimą dėl konfidencialumo pagal 4 straipsnio 2 dalį ir 6 straipsnio 2 dalį; ir

                           b)

                           duomenų perdavimo trečiosioms šalims atveju, – jei tai būtina atskirais atvejais siekiant užkirsti kelią nusikalstamoms veikoms, priskiriamoms Europolo kompetencijai, ar su jomis kovoti.

         10 straipsnis
   Atsakomybė už duomenų perdavimą
   Europolas yra atsakingas už duomenų perdavimo teisėtumą. Europolas registruoja visus duomenų perdavimo atvejus pagal šias taisykles ir tokių perdavimų pagrindus. Duomenys perduodami tik tuo atveju, jeigu gavėjas įsipareigoja, kad duomenys bus naudojami tik tais tikslais, kuriais jie buvo perduoti.
   11 straipsnis
   Informacijos perdavimas ES organams prieš įsigaliojant bendradarbiavimo susitarimui ar darbiniam susitarimui
   1.   Prieš įsigaliojant su ES organu sudarytam operatyvinės veiklos susitarimui ar darbiniam susitarimui, Europolas, remdamasis Sprendimo dėl Europolo 22 straipsnio 3 dalimi, ir šių taisyklių 9 straipsnio 2 dalyje ir 9 straipsnio 3 dalyje nustatytomis sąlygomis gali tiesiogiai perduoti informaciją, įskaitant asmens duomenis, tokiam ES organui, jeigu tai reikalinga teisėtam gavėjo užduočių vykdymui.
   2.   Europolas gali perduoti ES organui įslaptintą informaciją tik tuo atveju, jeigu Europolas ir ES organas yra sudarę susitarimą dėl konfidencialumo pagal 4 straipsnio 2 dalį.
   12 straipsnis
   Informacijos perdavimas trečiosioms šalims prieš įsigaliojant susitarimui
   Prieš įsigaliojant susitarimui su trečiąja šalimi, Europolas, remdamasis sprendimo dėl Europolo 23 straipsnio 4 dalimi, ir šių taisyklių 9 straipsnio 2 dalyje ir 9 straipsnio 3 dalyje nustatytomis sąlygomis gali tiesiogiai perduoti informaciją, išskyrus asmens duomenis ir įslaptintą informaciją, tai trečiajai šaliai, jeigu tai reikalinga teisėtam gavėjo užduočių vykdymui.
   13 straipsnis
   Informacijos perdavimas trečiosioms šalims, kurios nėra įtrauktos į Tarybos sąrašą
   Remdamasis sprendimo dėl Europolo 23 straipsnio 5 dalimi ir šių taisyklių 9 straipsnio 2 ir 3 dalyse nustatytomis sąlygomis Europolas gali tiesiogiai perduoti informaciją, išskyrus asmens duomenis ir įslaptintą informaciją, trečiosioms šalims, kurios nėra įtrauktos į Sprendimo dėl Europolo 26 straipsnio 1 dalies a punkte nurodytą sąrašą, jeigu tai tikrai būtina atskirais atvejais siekiant užkirsti kelią nusikalstamoms veikoms, priskiriamoms Europolo kompetencijai, ar su jomis kovoti.

      III   SKYRIUS

         Informacijos perdavimas išimtiniais atvejais

   14 straipsnis
   Asmens duomenų ir įslaptintos informacijos perdavimas išimtiniais atvejais
   1.   Remdamasis Sprendimo dėl Europolo 23 straipsnio 8 dalimi ir 23 straipsnio 9 dalimi ir šių taisyklių 9 straipsnio 2 dalyje ir 9 straipsnio 3 dalyje nustatytomis sąlygomis Europolas gali perduoti turimus asmens duomenis ir įslaptintą informaciją trečiosioms šalims, jei, direktoriaus nuomone, jų perdavimas yra tikrai būtinas siekiant apsaugoti atitinkamų valstybių narių esminius interesus laikantis Europolo tikslų arba siekiant išvengti gresiančio pavojaus, susijusio su nusikaltimais ar teroro aktais.
   2.   Tuo atveju, jei tai susiję su įslaptintos informacijos perdavimu, direktorius apie savo sprendimą kuo skubiau informuoja valdybą ir Saugumo komitetą.
   3.   Tuo atveju, jei tai susiję su asmens duomenų perdavimu, direktorius bet kokiomis aplinkybėmis atsižvelgia į konkrečiai trečiajai šaliai taikytiną duomenų apsaugos lygį, kad pastarasis būtų suderinamas su tais interesais. Priimdamas sprendimą direktorius atsižvelgia į visus susijusius veiksnius, pavyzdžiui, pavojų, kuris galėtų kilti Europolui neperdavus atitinkamų asmens duomenų. Direktorius kuo skubiau informuoja valdybą ir jungtinę priežiūros instituciją apie savo sprendimą ir apie atitinkamos trečiosios šalies užtikrinamo duomenų apsaugos lygio tinkamumo įvertinimo pagrindą.
   4.   Prieš perduodant asmens duomenis pagal 1 dalį, direktorius įvertina atitinkamų trečiųjų šalių užtikrinamo duomenų apsaugos lygio tinkamumą atsižvelgdamas į visas su asmens duomenų perdavimu susijusias aplinkybes, visų pirma:

               a)

               duomenų pobūdį;

               b)

               tikslą, kuriuo tuos duomenis ketinama naudoti;

               c)

               numatomo duomenų tvarkymo trukmę;

               d)

               bendrąsias ar konkrečias duomenų apsaugos nuostatas, taikomas trečiosioms šalims;

               e)

               tai, ar trečiosios šalys sutiko laikytis konkrečių sąlygų, kurias Europolas reikalauja taikyti tokių duomenų atžvilgiu.

      IV   SKYRIUS

         Asmens duomenų perdavimui taikomos konkrečios sąlygos

   15 straipsnis
   Tikslai, kuriais perduodami asmens duomenys
   1.   Asmens duomenys, kurių prašoma nenurodant prašymo tikslo ir priežasties, neperduodami.
   2.   Draudžiama perduoti asmens duomenis, atskleidžiančius rasinę ar etninę kilmę, politinius, religinius ar filosofinius įsitikinimus ar priklausymą profesinėms sąjungoms, taip pat duomenis apie asmens sveikatą ar intymų gyvenimą, išskyrus jei tai tikrai būtina.
   16 straipsnis
   Asmens duomenų taisymas ir ištrynimas
   1.   Europolas, perduodamas asmens duomenis ES organui ar trečiajai šaliai, užtikrina, kad duomenis gavęs ES organas ar trečioji šalis įsipareigotų ištaisyti arba ištrinti asmens duomenis, jei jie pasirodytų esą neteisingi, netikslūs, pasenę arba neturėjo būti perduoti. Jei Europolas pastebi, kad asmens duomenys yra neteisingi, netikslūs, pasenę arba neturėjo būti perduoti, apie tai nedelsiant informuojamas duomenis gavęs ES organas ar trečioji šalis ir jų prašoma informuoti Europolą, kad duomenys bus ištaisyti ar ištrinti. Direktorius informuoja valdybą ir jungtinę priežiūros instituciją apie Europolo veiksmus šioje srityje.
   2.   Sudarytuose susitarimuose nurodoma prievolė ištaisyti ar ištrinti duomenis laikantis 1 dalyje nurodytos tvarkos.
   3.   Europolas, perduodamas asmens duomenis, užtikrina, kad duomenis gavęs ES organas ar trečioji šalis įsipareigotų ištrinti duomenis, kai jie bus nebereikalingi tais tikslais, kuriais jie buvo perduoti.

      V   SKYRIUS

         Tolesnis duomenų perdavimas ES organams ir trečiosioms šalims

   17 straipsnis
   Kompetentingos institucijos ir tolesnis perdavimas
   1.   Europolas asmens duomenis perduoda tik trečiųjų valstybių kompetentingoms institucijoms, ir tik kompetentingos institucijos tuos duomenis perduoda toje valstybėje; tai aiškiai nurodoma sudarytuose susitarimuose.
   2.   Derėdamasis dėl susitarimų Europolas deda visas pastangas siekdamas užtikrinti, kad, kai įmanoma, trečioji valstybė paskirtų vieną kompetentingą instituciją nacionaliniu kontaktiniu punktu Europolo ir tos trečiosios valstybės kitų kompetentingų institucijų ryšiams palaikyti.
   3.   Perduodamas asmens duomenis Europolas užtikrina, jog duomenis gavęs ES organas ar trečioji šalis įsipareigotų, kad toliau tokius duomenis perduoti galės tik kompetentingos institucijos ir kad tolesnis duomenų perdavimas vyks tomis pačiomis sąlygomis, kokios yra taikomos pirminiam perdavimui.
   4.   Kai trečioji valstybė neturi galimybių paskirti vieną kompetentingą instituciją nacionaliniu kontaktiniu punktu, išimtiniais atvejais susitarimuose galima numatyti Europolui galimybę tiesiogiai perduoti informaciją vienai ar kelioms kompetentingoms institucijoms atitinkamoje trečiojoje valstybėje.
   18 straipsnis
   Tolesnio perdavimo sąlygos
   1.   Europolas asmens duomenis trečiosios valstybės kompetentingai institucijai arba asmens duomenis organizacijai ar ES organui perduoda tik tuomet, jei ta institucija, organizacija ar organas patvirtina, kad jie tų asmens duomenų neperduos kitiems ES organams ar trečiosioms šalims, išskyrus 2 dalyje nustatytomis sąlygomis.
   2.   Trečiosios valstybės kompetentinga institucija, organizacija ar ES organas, su kuriais Europolas yra sudaręs operatyvinės veiklos susitarimą, gali vykdyti tolesnį asmens duomenų perdavimą tik:

               a)

               gavę išankstinį Europolo sutikimą tais atvejais, kai asmens duomenis gaunantis ES organas ar trečioji šalis yra sudarę operatyvinės veiklos susitarimą su Europolu; arba

               b)

               išimtiniais atvejais – jei leidimą yra davęs direktorius, kuris atsižvelgia į ES organui ar trečiajai šaliai taikytiną duomenų apsaugos lygį ir mano, kad ES organas ar trečioji šalis būtinai privalo toliau perduoti asmens duomenis:

                           i)

                           siekiant apsaugoti atitinkamų valstybių narių esminius interesus laikantis Europolo tikslų; arba

                           ii)

                           siekiant išvengti gresiančio pavojaus, susijusio su nusikaltimais ar teroro aktais.

         3.   Duomenų, kuriuos valstybė narė perdavė Europolui, negavus atitinkamos valstybės narės išankstinio sutikimo toliau perduoti negalima. Direktorius ne tiesiogiai perduoda tokius duomenis, bet informuoja atitinkamą valstybę narę apie perdavimo priežastis per ES organą ar trečiąją šalį.

      VI   SKYRIUS

         Konkrečios sąlygos, taikomos Europolo gaunamai informacijai iš trečiųjų šalių

   19 straipsnis
   Šaltinio ir informacijos įvertinimas
   1.   Siekdamas pats įvertinti iš Europolo gautos informacijos, o taip pat ir jos šaltinio patikimumą, Europolas prašo ES organo ar trečiosios šalies kiek įmanoma geriau įvertinti informaciją ir jos šaltinį pagal 2009 m. lapkričio 30 d. Tarybos sprendimo 2009/936/TVR dėl Europolo analizei skirtoms darbo byloms taikomų įgyvendinimo taisyklių priėmimo (2) (toliau – Europolo analizei skirtų darbo bylų taisyklės) 12 straipsnyje nustatytus kriterijus.
   2.   Jei įvertinimas nepateikiamas, remdamasis jau turima informacija Europolas stengiasi kiek įmanoma geriau įvertinti informacijos šaltinio patikimumą pagal Europolo analizei skirtų darbo bylų taisyklių 12 straipsnyje nustatytus kriterijus.
   3.   Europolas ir ES organas ar trečioji šalis susitarime gali numatyti bendras sąlygas, kuriomis pagal Europolo analizei skirtų darbo bylų taisyklių 12 straipsnyje nustatytus kriterijus būtų įvertinama konkrečių rūšių informacija ir nurodyti šaltiniai.
   20 straipsnis
   Europolo gaunamos informacijos ištaisymas ir ištrynimas
   1.   Susitarimuose nurodoma, kad ES organas ar trečioji šalis, ištaisydama ar ištrindama Europolui perduotą informaciją, apie tai informuoja Europolą.
   2.   Jei ES organas ar trečioji šalis informuoja Europolą apie tai, kad ištaisė ar ištrynė Europolui perduotą informaciją, Europolas taip pat atitinkamai ištaiso ar ištrina tą informaciją. Europolas neištrina informacijos, jei ją dar reikia tvarkyti atitinkamos analizei skirtos darbo bylos tikslais, arba, jei informacija yra saugoma kitoje Europolo duomenų byloje, Europolas yra suinteresuotas ją dar turėti remdamasis žvalgybos duomenimis, kurie yra išsamesni už tuos, kuriuos turi informaciją perduodantis ES organas ar trečioji šalis. Europolas informuoja atitinkamą ES organą ar trečiąją šalį apie tolesnį tokios informacijos saugojimą.
   3.   Jei Europolas turi pagrindo manyti, kad pateikta informacija yra netiksli arba pasenusi, jis apie tai informuoja informaciją pateikusį ES organą ar trečiąją šalį ir prašo ES organo ar trečiosios šalies pranešti Europolui, kokios pozicijos jie laikysis tuo klausimu. Ištaisęs ar ištrynęs informaciją pagal Sprendimo dėl Europolo 31 straipsnio 1 dalį, Europolas apie ištaisymą ar ištrynimą informuoja informaciją pateikiantį ES organą ar trečiąją šalį.
   4.   Nedarant poveikio Sprendimo dėl Europolo 31 straipsnio taikymui, informacija, kurią trečioji valstybė gavo aiškiai pažeisdama žmogaus teises, nėra tvarkoma.
   5.   Susitarimuose nurodoma, kad ES organas ar trečioji šalis kiek įmanoma išsamiau informuoja Europolą tais atvejais, kai tas ES organas ar trečioji šalis turi priežasčių manyti, kad pateikta informacija yra netiksli ar pasenusi.
   IV   ANTRAŠTINĖ DALIS

      BAIGIAMOSIOS NUOSTATOS

   21 straipsnis
   Įsigaliojimas
   Šios taisyklės įsigalioja nuo 2010 m. sausio 1 d.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 121, 2009 5 15, p. 37.

      (2)  Žr. šio Oficialiojo leidinio p. 14.


title: 2016 m. spalio 31 d. Europos Centrinio Banko sprendimas (ES) 2016/1974, kuriuo iš dalies keičiamas Sprendimas (ES) 2016/810 (ECB/2016/10) dėl antros tikslinių ilgesnės trukmės refinansavimo operacijų serijos (ECB/2016/30)

text:
11.11.2016

               LT

               Europos Sąjungos oficialusis leidinys

               L 304/7

         EUROPOS CENTRINIO BANKO SPRENDIMAS (ES) 2016/1974
   2016 m. spalio 31 d.
   kuriuo iš dalies keičiamas Sprendimas (ES) 2016/810 (ECB/2016/10) dėl antros tikslinių ilgesnės trukmės refinansavimo operacijų serijos (ECB/2016/30)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnio 1 dalies antrą įtrauką ir 34 straipsnio 1 dalies antrą įtrauką,
   kadangi:

               (1)

               2016 m. balandžio 28 d. Valdančioji taryba, vykdydama jai suteiktus kainų stabilumo įgaliojimus ir siekdama dar palengvinti kredito sąlygas privačiame sektoriuje ir stimuliuoti kredito teikimą, priėmė Europos Centrinio Banko sprendimą (ES) 2016/810 (ECB/2016/10) (1). Šiame sprendime išsamiau nustatomos keturios tikslinių ilgesnės trukmės refinansavimo operacijų (TITRO-II) serijos, vykdomos kartą per ketvirtį nuo 2016 m. birželio mėn. iki 2017 m. kovo mėn.;

               (2)

               siekdama pašalinti neatitikimą tarp termino, per kurį pagrindinės įstaigos turi kreiptis dėl TITRO-II grupės sudėties pakeitimų, kaip nurodyta ECB interneto svetainėje paskelbtame TITRO-II informaciniame kalendoriuje, ir Sprendimo (ES) 2016/810 (ECB/2016/10) 3 straipsnio 7 dalies a punkte nurodyto laikotarpio, Valdančioji taryba nusprendė, kad pripažinus TITRO-II grupės sudėties pakeitimus pagal Sprendimo (ES) 2016/810 (ECB/2016/10) 3 straipsnio 5 dalį arba jiems įvykus pagal to sprendimo 3 straipsnio 6 dalies b arba c punktą, pagrindinė įstaiga kartu su naujos sudėties TITRO-II grupe gali dalyvauti TITRO-II gavusi savo nacionalinio centrinio banko (NCB) patvirtinimą, kad TITRO-II grupės nauja sudėtis yra pripažinta;

               (3)

               todėl Sprendimas (ES) 2016/810 (ECB/2016/10) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas (ES) 2016/810 (ECB/2016/10) iš dalies pakeičiamas taip:

               1.

               3 straipsnio 6 dalies b punkto i papunktis pakeičiamas taip:

                           „i)

                           pagrindinė įstaiga kreipiasi į savo NCB dėl pasikeitusios TLTRO grupės sudėties pripažinimo pagal ECB interneto svetainėje paskelbtą TITRO-II informacinį kalendorių;“;

               2.

               3 straipsnio 7 dalies a punktas pakeičiamas taip:

                           „a)

                           įvykus 5 dalyje, 6 dalies b punkte arba 6 dalies c punkte nurodytiems pokyčiams, pagrindinė įstaiga pirmą kartą kartu su naujos sudėties TITRO-II grupe gali dalyvauti TITRO-II tik gavusi savo NCB patvirtinimą, kad TITRO-II grupės nauja sudėtis yra pripažinta, ir“.

         2 straipsnis
   Įsigaliojimas
   Šis sprendimas įsigalioja 2016 m. spalio 31 d.

      Priimta Frankfurte prie Maino 2016 m. spalio 31 d.

            ECB valdančiosios tarybos vardu

            ECB Pirmininkas

         Mario DRAGHI

      (1)  2016 m. balandžio 28 d. Europos Centrinio Banko sprendimas (ES) 2016/810 dėl antros tikslinių ilgesnės trukmės refinansavimo operacijų serijos (ECB/2016/10) (OL L 132, 2016 5 21, p. 107).


title: 2010/446/CFSP: 2010 m. rugpjūčio 11 d. Tarybos sprendimas 2010/446/BUSP dėl Europos Sąjungos specialiojo įgaliotinio Kosove įgaliojimų termino pratęsimo

text:
12.8.2010

               LT

               Europos Sąjungos oficialusis leidinys

               L 211/36

         TARYBOS SPRENDIMAS 2010/446/BUSP
   2010 m. rugpjūčio 11 d.
   dėl Europos Sąjungos specialiojo įgaliotinio Kosove (1) įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               1999 m. birželio 10 d. Jungtinių Tautų Saugumo Taryba priėmė Rezoliuciją 1244.

               (2)

               2006 m. rugsėjo 15 d. Taryba priėmė Bendruosius veiksmus 2006/623/BUSP (2) dėl grupės įsteigimo siekiant prisidėti prie galimo Tarptautinio civilinio biuro Kosove, įskaitant Europos Sąjungos specialiojo įgaliotinio pareigybę, įsteigimo parengiamųjų darbų (TCB/ES specialiojo įgaliotinio parengiamoji grupė).

               (3)

               2007 m. gruodžio 13–14 d. susitikime Europos Vadovų Taryba pabrėžė, kad Europos Sąjunga (toliau – ES arba Sąjunga) yra pasirengusi atlikti vieną pagrindinių vaidmenų stiprinant stabilumą regione ir įgyvendinant sprendimą, apibrėžiantį Kosovo ateities statusą. Ji pareiškė, kad Sąjunga yra pasirengusi padėti Kosovui siekti tvaraus stabilumo, be kita ko, vykdydama Europos saugumo ir gynybos politikos (ESGP) misiją bei kaip viena tarptautinių dalyvių prisidėdama prie Tarptautinio civilinio biuro veiklos.

               (4)

               2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (3) ir Bendruosius veiksmus 2008/123/BUSP (4), paskiriančius Pieter FEITH Europos Sąjungos specialiuoju įgaliotiniu (toliau – ES specialusis įgaliotinis) Kosove.

               (5)

               2010 m. vasario 25 d. Taryba priėmė Sprendimą 2010/118/BUSP (5), kuriuo ES specialiojo įgaliotinio įgaliojimų terminas pratęsiamas iki 2010 m. rugpjūčio 31 d.

               (6)

               ES specialiojo įgaliotinio įgaliojimų terminas turėtų būti pratęstas iki 2011 m. vasario 28 d. Tačiau ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, įsigaliojus sprendimui, kuriuo įsteigiama Europos išorės veiksmų tarnyba.

               (7)

               Stabilizacijos ir asociacijos procesas yra Vakarų Balkanų regionui skirtos Sąjungos politikos strateginė sistema ir Kosovui yra taikomos jo priemonės, įskaitant Europos partnerystę, politinį ir techninį dialogą pagal SAP stebėjimo mechanizmą bei susijusias Sąjungos pagalbos programas.

               (8)

               ES specialiojo įgaliotinio įgaliojimai turėtų būti vykdomi derinant su Komisija, kad būtų užtikrintas suderinamumas su kita Sąjungos kompetencijai priklausančia veikla.

               (9)

               Taryba numato, kad ES specialiojo įgaliotinio galios ir įgaliojimai, taip pat tarptautinio civilinio įgaliotinio galios ir įgaliojimai suteikiami tam pačiam asmeniui.

               (10)

               ES specialusis įgaliotinis vykdys savo įgaliojimus tokioje situacijoje, kuri gali pablogėti ir kurios metu gali būti pakenkta bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Kosove Pieter FEITH įgaliojimų terminas pratęsiamas iki 2011 m. vasario 28 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi vyriausiojo įgaliotinio pasiūlymu, įsigaliojus sprendimui, kuriuo įsteigiama Europos išorės veiksmų tarnyba.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Kosove. Šie tikslai apima vieno iš svarbiausių vaidmenų atlikimą stiprinant stabilumą regione ir įgyvendinant susitarimą dėl būsimo Kosovo statuso, siekiant sukurti stabilų, perspektyvų, taikų, demokratinį ir daugiatautį Kosovą, kuris prisidėtų prie bendradarbiavimo bei stabilumo regione remiantis gerais kaimyniniais santykiais ir būtų įsipareigojęs laikytis teisinės valstybės principo bei užtikrinti mažumų, taip pat kultūros bei religinio paveldo apsaugą.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti Sąjungos rekomendacijas ir paramą politiniame procese;

               b)

               skatinti bendrą Sąjungos politinį koordinavimą Kosove;

               c)

               vietoje teikti politines rekomendacijas Europos Sąjungos teisinės valstybės misijos Kosove (EULEX KOSOVO) vadovui, be kita ko, su vykdomosiomis pareigomis susijusių klausimų politiniais aspektais;

               d)

               užtikrinti Sąjungos veiksmų, skirtų visuomenei, nuoseklumą ir darną. ES specialiojo įgaliotinio atstovas spaudai yra pagrindinis Sąjungos kontaktinis asmuo Kosovo žiniasklaidai bendros užsienio ir saugumo politikos ar bendros saugumo ir gynybos politikos (BUSP/BSGP) klausimais. Visa spaudos ir visuomenės informavimo veikla bus vykdoma glaudžiai ir nuolat bendradarbiaujant su Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) atstovu spaudai/Tarybos sekretoriato spaudos tarnyba;

               e)

               prisidėti prie pagarbos žmogaus teisėms ir pagrindinėms laisvėms, įskaitant moterų ir vaikų teises bei laisves, plėtojimo ir stiprinimo Kosove pagal ES žmogaus teisių politiką ir ES gaires dėl žmogaus teisių.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, kuris su Taryba bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio įgaliojimų.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2010 m. rugsėjo 1 d. iki 2011 m. vasario 28 d. susijusioms išlaidoms padengti skiriama 1 230 000 EUR orientacinė finansavimo suma.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles Konkursuose dėl sutarčių sudarymo leidžiama dalyvauti Vakarų Balkanų regiono šalių subjektams.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   6 straipsnis
   Darbuotojų grupės sudarymas ir sudėtis
   1.   ES specialiajam įgaliotiniui padėti vykdyti savo įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo, skiriami atsidavę Sąjungos darbuotojai. Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės ir Sąjungos institucijos gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą darbuotojams, kuriuos valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė arba Sąjungos institucija. Valstybių narių į Tarybos Generalinį sekretoriatą komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei arba Sąjungos institucijai ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiąja (-iosiomis) šalimi (-imis) atitinkamai susitariama dėl ES specialiojo įgaliotinio misijos ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir papildomų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   1.   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (6), visų pirma dirbdami su ES įslaptinta informacija.
   2.   Laikantis Tarybos saugumo nuostatų vyriausiajam įgaliotiniui suteikiami įgaliojimai NATO/KFOR atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE“ lygio slaptumo žyma.
   3.   Laikantis Tarybos saugumo nuostatų vyriausiajam įgaliotiniui suteikiami įgaliojimai, atsižvelgiant į ES specialiojo įgaliotinio veiklos poreikius, Jungtinėms Tautoms (JT) ir Europos saugumo ir bendradarbiavimo organizacijai (ESBO) atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE“ lygio slaptumo žyma. Šiuo tikslu sudaromi vietos susitarimai.
   4.   Vyriausiajam įgaliotiniui suteikiami įgaliojimai su šiuo sprendimu susijusioms trečiosioms šalims atskleisti neįslaptintus ES dokumentus, susijusius su Tarybos svarstymais dėl veiksmų, kuriems pagal Tarybos darbo tvarkos taisyklių (7) 6 straipsnio 1 dalį taikomas profesinės paslapties reikalavimas.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių tiesiogiai jam pavaldaus personalo saugumui užtikrinti, visų pirma:

               a)

               sudarydamas Tarybos Generalinio sekretoriato rekomendacijomis pagrįstą konkrečios misijos saugumo planą, į ją įtraukdamas konkrečios misijos fizines, organizacines ir procedūrines saugumo priemones, reglamentuojančias personalo saugaus atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą bei misijos nenumatytų atvejų ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją visiems jo grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į Tarybos Generalinio sekretoriato nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitos
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis skatina bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje veiktų suderintai siekiant Sąjungos politikos tikslų. ES specialiojo įgaliotinio veikla prireikus derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių misijų vadovais. Jie deda visas įmanomas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis vietoje teikia politines rekomendacijas EULEX KOSOVO vadovui, be kita ko, su vykdomosiomis pareigomis susijusių klausimų politiniais aspektais. ES specialusis įgaliotinis ir civilinis operacijų vadas prireikus konsultuosis tarpusavyje.
   3.   ES specialusis įgaliotinis taip pat palaiko ryšius su atitinkamais vietos organais ir kitais veiksmų vietoje esančiais tarptautiniais bei regioniniais veikėjais.
   4.   ES specialusis įgaliotinis kartu su kitais veiksmų vietoje esančiais Sąjungos veikėjais užtikrina informacijos skleidimą ir veiksmų vietoje esančių Sąjungos veikėjų keitimąsi informacija, kad padėtis būtų kuo labiau vienodai suprantama ir vertinama.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Pasibaigus įgaliojimų terminui ES specialusis įgaliotinis pateikia vyriausiajam įgaliotiniui, Tarybai ir Komisijai išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2010 m. rugpjūčio 11 d.

            Tarybos vardu

            Pirmininkas

         S. VANACKERE

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 253, 2006 9 16, p. 29.

      (3)  OL L 42, 2008 2 16, p. 92.

      (4)  OL L 42, 2008 2 16, p. 88.

      (5)  OL L 49, 2010 2 26, p. 22.

      (6)  OL L 101, 2001 4 11, p. 1.

      (7)  Sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).